મૂળ કોન્સેપ્ટ તો યુરોપનો છે. પ્રાચીન સેલ્ટિક સંસ્કૃતિમાં સોવિન ફેસ્ટિવલ હતો. (સેલ્ટ એટલે આજના યુનાઇટેડ કિંગ્ડમ, આયર્લેન્ડ, દક્ષિણ ફ્રાન્સના વિસ્તારમાં બે હજાર વર્ષ પૂર્વે જીવતી પ્રજા) મૂળ તો દરેક કલ્ચરમાં ફેસ્ટિવલ્સ મોસમના બદલાવા અને ખેતીની સાયકલના સંકેત સાથે જોડાયેલા હોય છે. એવું જ આ હેલોવીનનું ૩૧ ઓક્ટોબર પછી શિયાળાની રાતો લંબાય અને દિવસ ટૂંકા થાય. વીજળી વગરના જમાનામાં અંધકારનો ડર વધે. એટલે ભૂતાવળની ચર્ચાઓ શરૃ થાય (ત્યારે ક્યાં મોબાઈલ નામનું પલીત પ્રવેશેલું આપણા જીવનમાં !)